Z A P I S N I K
s 12. sjednice Vijeća Gradske četvrti Peščenica - Žitnjak 
održane 24. svibnja 2022. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Darko Stošić, Antonija Komazlić, Tomica Rižmarić, Lorena Sajković, Ljiljana Ivanac, Ramiza Memedi, Zvonko Dumančić, Dragan Vučić, Zdravko Čabraja, Matija Raos, Đurđica Radaković Groš, Marko Jelenčić, Mario Sobočan, Marko Korošec,  Iris Veronika Ćelić, Marijan Ćužić, Ana Miloš.

Nenazočni članovi:
Marija Klobučar.

U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, civilnu zaštitu i sigurnost, Boris Berber i stručni referent za rad tijela mjesne samouprave Sanja Jančin.
Konstatira se da u radu sjednice sudjeluje 18 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 11. sjednice Vijeća GČ.
S obzirom da nema primjedbi, zapisnik se jednoglasno verificira. 
Predsjednik Vijeća predlaže da se iz dnevnog reda izostavi predložena točka 1. (Prijedlozi zaključaka o davanju mišljenja po članku 86.) jer je mišljenja da u predloženim aktima nema ništa od posebnog interesa za Gradsku četvrt, a prema Statutu ukoliko se posebno ne dostavi  mišljenje, smatra se da je Vijeće dalo pozitivno mišljenje. Osim toga predlaže da se dnevni red dopuni novom točkom: Prijedlog zaključka o inicijativi za obnovu i zaštitu oglasnih stupova „Kišobrana“.

Prijedlog daje na glasanje, nakon čega se utvrđuje da je jednoglasno donesen  

Ad 1.) Prijedlog zaključka o inicijativi za donošenje izmjena i dopuna Generalnog urbanističkog plana (GUP-a) Grada Zagreba

Predsjednik uvodno obrazlaže predmet rasprave ističući da su svi članovi Vijeća dobili zapisnike sa sastanka, sve je iskomunicirano s vijećima mjesnih odbora. Radi se o četiri  inicijative koje traže prenamjenu iz mješovite (stambeno-poslovne) namjene u društvenu ili zelenu - javni park. Otvara raspravu o prijedlozima zaključaka.

S obzirom da se nitko ne javlja za raspravu daje na glasanje prijedloge zaključaka, nakon čega  se  konstatira da su jednoglasno doneseni:

Z a k l j u č a k
o podnošenju inicijative Vijeća GČ Peščenica-Žitnjak
za izmjenama i dopunama GUP-a Grada Zagreba
1. Vijeće GČ Peščenica - Žitnjak traži pokretanje inicijativa za promjenu namjene zemljišta unutar GUP-a koje uključuje sljedeće:                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   

a) Inicijativu za prenamjenom k.č. 200/4 (dio koji je trenutno namjene K2), 200/9, 200/10 k.o. ŽITNJAK iz K2 u D radi izgradnje kulturnog centra i knjižnice s trgom i parkom (MO Kozari Bok)
b) Inicijativu za prenamjenom k.č. 498/2, 498/3, 493/2, 492/2, 491/2, 490/2, 489/2, 486/2, 485/2, 484/4, 484/2, 482/2, 481/2, 480/2, 479/2, 478/2, 476/2, 475/4, 475/3, 473/2, 472/2, 471/2, 470/2, 469/2, 468/2, 467/2, 466/2, 465/2, 464/2, 463/2, 462/2, 461/4, 525 (dio koji je trenutno namjene M), 867/2, 868 (dio koji je trenutno namjene M), 4216/2 (dio koji je trenutno namjene M), 860, 859 (dio koji je trenutno namjene M), 857/1 (dio koji je trenutno namjene M) k.o. ŽITNJAK unutar UPU Munja iz M u odgovarajuću namjenu u GUP-u radi formiranja javnog parka te valorizacije i uređenje statusa postojećih urbanih vrtova unutar UPU Munja (MO Kozari Bok)
c) Inicijativu za prenamjenom jugoistočnog dijela k.č. 4357/1, k.o. PEŠČENICA (koridor bivše pruge) iz M1 u Z radi stvaranja linijskog parka s biciklističkom stazom na području koridora bivše pruge (MO Donje Svetice). 
d) Inicijativu za prenamjenom k.č. 663/5, 4207/1 k.o. ŽITNJAK  (sklop visoke razvijene vegetacije kod Džamije) iz M1 u Z1 namjenu (MO Savica Šanci).
2. Ovaj Zaključak će se dostaviti Gradskom uredu za gospodarstvo, ekološku održivost i strategijsko planiranje te  Zavodu za prostorno uređenje Grada Zagreba.


(Obrazloženje zaključka je prilog zapisniku)


i  





Z a k l j u č a k
o potrebi izrade adekvatne namjene i podkategorije unutar GUP-a
za gradske vrtove

1. Vijeće Gradske Četvrti Peščenica-Žitnjak traži izradu adekvatne namjene, kao i izradu podkategorije unutar GUP-a za javne gradske vrtove na području Grada Zagreba i Gradske četvrti Peščenica-Žitnjak.
2. Vijeće također traži identifikaciju i prostornu analizu postojećih, tzv. divljih vrtova te njihovu valorizaciju i uređenje uz poštivanje ograničenja zadanih inkopatibilnim namjenama korištenja (infrastrukturni koridori, radne zone, vrijedni krajolici) prostora u poljoprivredne svrhe, a sukladno točki 1. te u kontinuitetu sa Studijom mogućih lokacija za uređivanje javnih gradskih vrtova na području Grada Zagreba tadašnjeg Gradskog ureda za strategijsko planiranje i razvoj Grada iz 2013. godine
3. Ovaj Zaključak će se dostaviti Gradskom uredu za gospodarstvo, ekološku održivost i strategijsko planiranje i Zavodu za prostorno uređenje Grada Zagreba.


Ad 2.) Prijedlog zaključka o davanju mišljenja o raspolaganju građevinskim zemljištem na k.č. 1767, 1768 i 1769 sve k.o. Peščenica u svrhu građenja stambene građevine "Naselak - Kušlanova" investitora 

Predsjednik Vijeća napominje da su se članovi Vijeća mogli upoznati s predmetom rasprave u materijalu koji su primili za sjednicu. Otvara raspravu u kojoj vijećnici podržavaju mišljenje Vijeća MO Peščenica da se ne dozvoli ustupanje dijela zemljišta u vlasništvu Grada za izgradnju stambene građevine na uglu ulica Naselak – Kušlanova.  
 Prijedlog se daje na glasanje nakon čega se konstatira da je jednoglasno donesen 

Z A K LJ U Č A K
o davanju mišljenja o raspolaganju građevinskim zemljištem u vlasništvu Grada Zagreba na području MO Peščenica za izgradnju stambene građevine „Naselak – Kušlanova“ na novoformiranoj čestici od cijelih k.č. 1767, 1768 i 1769 sve k.o. Peščenica 

1. Vijeće Gradske četvrti Peščenica – Žitnjak je, povodom zahtjeva  Gradskog ureda za upravljanje imovinom Grada KL:940-01/22-003/49; URBROJ:251-11-33-1/03-22-9 za mišljenje o raspolaganju građevinskim zemljištem u postupku izdavanja lokacijske dozvole za građenje stambene građevine „Naselak – Kušlanova“, zatražilo mišljenje Vijeća Mjesnog odbora Peščenica na čijem se području nalazi predmetno zemljište.  

2. Vijeće je razmotrilo Zaključak Vijeća MO Peščenica te sukladno datom mišljenju nije suglasno s ustupanjem zemljišta u vlasništvu Grada Zagreba za izgradnju stambene građevine na građevnoj čestici koja se predlaže formirati od cijelih k.č. 1767, 1768 i 1769 sve k.o. Peščenica.
 
3. Ovaj Zaključak dostaviti će se Gradskom uredu za upravljanje imovinom i stanovanje. 

Ad 3.) Prijedlog zaključka o inicijativi za obnovu Spomenika žrtvama fašizma - kosturnice u Šumici Lug, Ivanja Reka

Na poziv predsjednika Vijeća da obrazloži svoj prijedlog, članica Vijeća Đurđica Radaković Groš ističe da je razloge za ovakvu inicijativu navela u elektroničkoj pošti članovima Vijeća za ovu sjednicu, a bit je da se obnova Spomenika – kosturnice traži iz pijeteta prema žrtvama - civilima čiji se ostaci ovdje nalaze. 
Prijedlog zaključka se daje na glasanje te se konstatira da je jednoglasno donesen
Z a k l j u č a k
o prijedlogu za obnovu Spomenika žrtvama fašizma – kosturnice 
u Šumici Lug, Ivanja Reka

1. Vijeće Gradske četvrti predlaže pokretanje postupka obnove oštećenog Spomenika žrtvama fašizma u Šumici Lug u Ivanjoj Reci. 

1. Ovaj Zaključak dostavit će se  Gradskom zavodu za zaštitu spomenika kulture i prirode i Gradskom uredu za obnovu, izgradnju, prostorno uređenje, graditeljstvo, komunalne poslove i promet.
O b r a z l o ž e nj e
U Šumici Lug (nasuprot naselja Ivanja Reka) nalazi se masovna grobnica građana Grada Zagreba koji su nastradali kao žrtve fašizma za vrijeme režima Nezavisne Države Hrvatske. Po pričanju starijih domicilnih stanovnika u predmetnoj kosturnici na navedenom lokalitetu položeni su posmrtni ostatci otprilike dvadesetak građana Grada Zagreba nastradalih prije više od 80 godina za vrijeme režima NDH.
Predmetna kosturnica je nažalost oštećena prije više od trideset godina i ploča koja je pokrivala posmrtne ostatke nevinih žrtava djelomično je pomaknuta čime je kosturnica bila otvorena, a posmrtni ostatci žrtava su bili izloženi vremenskim i drugim nepogodama budući su bili nezaštićeni svo ovo vrijeme.
Iznad kosturnice se nalazi spomenik žrtvama na kojem je bio reljef od metala koji je također uništen. S druge strane spomenika još uvijek se nalazi granitna posmrtna ploča žrtvama koja je također oštećena.
Do sada nije bilo  razumijevanja i podrške za obnovom ovog Spomenika – kosturnice osim samoinicijativnog zaštićivanja spomenika nepropusnom ceradom od  strane stanovnika Ivanje Reke.

Ad 4.) Prijedlozi zaključaka o rješavanju aktualne komunalne problematike
Predsjednik podsjeća nazočne da su e-poštom primili prijedloge zaključaka o rješavanju aktualne komunalne problematike koji su izrađeni na temelju zaključaka vijeća mjesnih odbora.
Otvara se rasprava o prijedlozima.
Vijećnik Darko Stošić napominje da je u materijalima uočio Zaključak Vijeća MO Ferenščica kojim traže promjenu naziva mjesnog odbora „Ferenščica“ u „Ferenčica“ te predlaže da se  prije konačne odluke iz Arhiva Grada Zagreba zatraže podaci kako bi se vidio pisani trag o nastanku nazivu naselja. 
U raspravu se uključuju vijećnici Marko Korošec, Marijan Ćužić, Ljiljana Ivanac i Antonija Komazlić te se zaključuje da bi trebalo podržati inicijativu Vijeća MO, ali u smislu da se prije konačne odluke od nadležnih tijela zatraže podaci o nastanku i promjeni naziva naselja, a zatim i njihovo mišljenje o opravdanosti zahtjeva s obzirom na troškove koje bi takva promjena mogla izazvati za građane (npr. promjena dokumenata).
S obzirom da nema drugih primjedbi, prijedlozi zaključaka o rješavanju aktualne problematike se daju na glasanje te se konstatira da su jednoglasno doneseni sljedeći zaključci:

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora „Bruno Bušić“, KLASA:024-08/22-003/817; URBR:251-13-11-11-22-6, donesen  na 11. sjednici Vijeća te predlaže gradskoj službi nadležnoj za održavanje zelenih površina da 
· izvrši očevid i utvrdi mogućnost rješavanja problema održavanja zelene površine (košnje i čišćenja) uz ogradu oko parcele OŠ Dobriše Cesarića na način da se ukloni višak zemlje ispod ograde kako bi se osigurao pristup strojevima za održavanje,
· da se dio zelene površine dužinom cijele ograde uvrsti u program redovitog održavanja i košnje, 
· 
· izvijesti Vijeće o učinjenom.

2. Ovaj Zaključak dostaviti će se Zagrebačkom holdingu d.o.o., Podružnici Zrinjevac.  


Z a k l j u č a k
o rješavanju prometne problematike
1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora „Bruno Bušić“, KLASA:024-08/22-003/817; URBR:251-13-11-11-22-7, donesen  na 11. sjednici Vijeća te predlaže nadležnom gradskom tijelu da 
· izvrši očevid i pokrene postupak za donošenje rješenja o novoj regulaciji   svjetlosne signalizacije na križanju ulica K.Š. Gjalskog – Zapoljska – Borongajska cesta na način predložen u Zaključku Vijeća MO koji je sastavni dio ovog zaključka,
te
· izvijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet,  Odjelu za tehničku regulaciju, sigurnost prometa i sustav javnog parkiranja. 
Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora „Bruno Bušić“, KLASA:024-08/22-003/817; URBR:251-13-11-11-22-4, donesen  na 11. sjednici Vijeća te predlaže nadležnom gradskom tijelu da 
· izvrši očevid i pokrene postupak za donošenje rješenja o zamjeni postojećih modularnih uspornika prometa novim tipom tzv. uzdignutim plohama s iscrtanim pješačkim prijelazima na dvjema lokacijama:
1. u Ulici K. Š. Gjalskog
· kod dječjeg parka
· kod OŠ „Dobriše Cesarića“
· kod DV Cvrčak
2. u Ulici Vladimira Vidrića kod kućnog broja 23,

· izvijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet,  Odjelu za tehničku regulaciju, sigurnost prometa i sustav javnog parkiranja. 

Z a k l j u č a k
o rješavanju prometne problematike


1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora „Bruno Bušić“, KLASA:024-08/22-003/817; URBR:251-13-11-11-22-9, donesen  na 11. sjednici Vijeća te predlaže nadležnom gradskom tijelu da 
· izvrši očevid i pokrene postupak za donošenje rješenja o postavljanju nadzornih kamera ispred OŠ Dobriše Cesarića u Ulici Ksavera Šandora Gjalskog 29 sa svrhom onemogućavanja nepropisnog zaustavljanja automobila roditelja kod pješačkog prijelaza ispred ulaza u školu, u vrijeme početka i kraja nastave, čime se stvaraju gužve i ugrožava sigurnost djece pri prelazu ceste 
te
· izvijesti Vijeće o učinjenom.
2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet,  Odjelu za tehničku regulaciju, sigurnost prometa i sustav javnog parkiranja. 

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Borongaj Lugovi, KLASA:024-08/22-003/802; URBR:251-13-11-11-22-6, donesen  na 11. sjednici Vijeća te predlaže nadležnim gradskim tijelima da sa svrhom sanitarno-higijenske zaštite prostora 
· utvrde mogućnost i pokrenu postupak za postavljanje mobilne ekološke kabine (prijenosni  WC – TOI TOI) za potrebe korisnika sportskih igrališta u Savudrijskoj ulici,
· izvijesti Vijeće o učinjenom.


2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet i Gradskom uredu za obrazovanje, sport i mlade.  

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Borongaj Lugovi, KLASA:024-08/22-003/802; URBR:251-13-11-11-22-7, donesen  na 11. sjednici Vijeća te 
· predlaže Trgovačkom društvu Konzum da urgentno pristupi uređivanju,  zelene (sada blatnjave/prašnjave) površine oko novootvorene trgovine Konzum u ulici Vukomerec 39, koja stvara probleme u svakodnevnom životu stanovnika u neposrednoj blizini, 

· izvijesti Vijeće o učinjenom.
2. Ovaj Zaključak dostaviti će se Trgovačkom društvu Konzum, Ulica Marijana Čavića 1.

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je i podržava Zaključak  Vijeća Mjesnog odbora Donje Svetice, KLASA:024-08/22-003/673; URBR:251-13-11-11-22-6, donesen  na 11. sjednici Vijeća te traži od HŽ – INFRASTRUKTURE d.o.o.

· da kao vlasnik parcele (k.č. 4357/1 k.o. Peščenica) kod ulice Livadice izvrši čišćenje i redovito održava zemljište te izvrši sanaciju oštećene ulice koja je također u vlasništvu HŽ-a
te 
· obavijesti Vijeće o učinjenom.

2. Ovaj Zaključak dostavit će se HŽ INFRASTRUKTURI d.o.o. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Donje Svetice, KLASA:024-08/22-003/673; URBR:251-13-11-11-22-9, donesen  na 11. sjednici Vijeća te predlaže nadležnom gradskom tijelu da 
· izvrši očevid i pokrene postupak za donošenje rješenja o postavi zaštitnih stupića na nogostupu kod pješačkog prijelaza u Ivanićgradskoj ulici kod kbr. 11 i Planinskoj 26 sa svrhom onemogućavanja nepropisnog parkiranja vozila u neposrednoj blizini pješačkog prijelaza  (k.č. 4325/1 k.o. Peščenica),

· izvijesti Vijeće o učinjenom.

2. Grafički prikaz lokacije je sastavni dio ovog Zaključka. 

3. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet,  Odjelu za tehničku regulaciju, sigurnost prometa i sustav javnog parkiranja. 

Z a k l j u č a k
o rješavanju aktualne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica, KLASA:024-08/22-003/784; URBR:251-13-11-11-22-6, donesen  na 11. sjednici Vijeća te predlaže gradskom tijelu nadležnom za vođenje evidencija i pružanja podataka iz evidencija o naseljima, ulicama i kućnim brojevima 

· da dostavi informaciju kada je i temeljem kojeg dokumenta došlo do promjene naziva naselja „Ferenčica“ u naziv „Ferenščica“ .

2. Ovaj Zaključak dostavit će se Gradskom uredu za katastar i geodetske poslove i Gradskom uredu za mjesnu samoupravu, civilnu zaštitu i sigurnost. 


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je i podržava Zaključak  Vijeća Mjesnog odbora Ferenščica, KLASA:024-08/22-003/784; URBR:251-13-11-11-22-4, donesen  na 11. sjednici Vijeća te predlaže gradskoj službi za održavanje javnih zelenih površina 

· da izvrši očevid u svrhu izrade troškovnika za sadnju živice sa sjeverne i južne strane boćališta i parka za djecu uz prometnice Leprovička i Ivekovićeva, kako bi se ista realizirala u okviru Plana komunalnih aktivnosti Gradske četvrti
te 
· obavijesti Vijeće o učinjenom.

2. Ovaj Zaključak dostavit će se Zagrebačkom holdingu d.o.o., Podružnici Zrinjevac.




Z a k l j u č a k
o davanju mišljenja o prijedlogu korekcije voznog reda 
autobusne linije 222 Remetinec - Žitnjak

1. Vijeće Gradske četvrti Peščenica-Žitnjak je u postupku davanja mišljenja o prijedlogu  Zagrebačkog električnog tramvaja d.o.o. korekcije voznog reda autobusne linije 222, od 17. ožujka 2022., zatražilo očitovanje Vijeća MO Folnegovićevo Naselje i Kozari Bok te je na osnovi pozitivnog mišljenja Vijeća MO Folnegovićevo Naselje, KLASA:024-08/22-003/701; URBR:251-13-11-11-22-7, 

· suglasno s predloženom korekcijom voznog reda autobusne linije 222 Remetinec – Žitnjak.


2. Ovaj Zaključak dostavit će se  Zagrebačkom električnom tramvaju d.o.o.


Z a k l j u č a k
o prijedlogu sanacije atomskog skloništa u Folnegovićevom Naselju

1. Vijeće Gradske četvrti Peščenica-Žitnjak je razmotrilo i podržava Zaključak Vijeća Mjesnog odbora Folnegovićevo Naselje, KLASA:024-08/22-003/701; URBR:251-13-11-11-22-8, donesen  na 10. sjednici Vijeća te predlaže gradskom tijelu nadležnom za brigu o skloništima u Gradu Zagrebu da 
· izvrši detaljni pregled atomskog skloništa u Laurenčićevoj ulici (kod kbr. 8-8C) sa svrhom sanacije prostora, uključujući sanaciju ventilacije, odvoda te dogovor s predstavnicima mjesne samouprave o čuvanju ključeva skloništa u prostoru MS.

2. Ovaj Zaključak dostavit će se  Gradskom uredu za upravljanje imovinom i stanovanje, Odjelu za poslovni prostor i poslove zakupa i Gradskom uredu za mjesnu samoupravu, civilnu zaštitu i sigurnost.

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Ivanja Reka, KLASA:024-08/22-003/807; URBR:251-13-11-11-22-5, donesen  na 13. sjednici Vijeća te 
· se daje negativno mišljenje o prijedlogu Gradskog ureda za obnovu, izgradnju, prostorno uređenje, graditeljstvo, komunalne poslove i promet za   postavu uzdignute plohe u Ivanjorečkoj cesti kod kbr. 98.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet,  Odjelu za tehničku regulaciju, sigurnost prometa i sustav javnog parkiranja. 


Z a k l j u č a k
o davanju mišljenja o projektu izgradnje bukobrana 
uz prometnice koje omeđuju MO „Janko Matko“

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Janko Matko“ KLASA:024-08/22-003/968; URBR:251-13-11-11-22-4 donesen na 13. sjednici, kojim je Vijeće MO iskazalo nezadovoljstvo i nije dalo suglasnost na projekt izgradnje bukobrana uz Aveniju Marina Držića te je predložilo izgradnju bukobrana drugog tipa od petlje na spoju Slavonske avenije s Avenijom Marina Držića do pothodnika.

2. Sastavni dio ovog zaključka je Zaključak Vijeća MO s detaljnim obrazloženjem razloga protivljenja projektu izgradnje bukobrana i prijedlogom novih zahvata s ciljem smanjivanja buke oko prometnica koje omeđuju granicu MO „Janko Matko“.

3. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektor za ceste.

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Kozari Putevi, KLASA:024-08/22-003/409; URBR:251-13-11-11-22-7, donesen  na 9. sjednici Vijeća te predlaže službi zaduženoj za održavanje, upravljanje i zaštitu nerazvrstanih cesta u gradu Zagrebu da
· izvrši postavljanje preostalih uspornika prometa po postojećem terenskom planu
te
· obavijesti Vijeće o učinjenom.

2. Ovaj Zaključak dostaviti će se Zagrebačkom holdingu d.o.o., Podružnici Zagrebačke ceste. 


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Kozari Putevi, KLASA:024-08/22-003/409; URBR:251-13-11-11-22-9, donesen  na 9. sjednici Vijeća te predlaže nadležnom gradskom tijelu da
· izvrši očevid i pokrene postupak za izdavanje rješenja o postavi prometnog ogledala na križanju III. i IV. Kozari puta
te
· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet,  Odjelu za tehničku regulaciju, sigurnost prometa i sustav javnog parkiranja. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak  Vijeća Mjesnog odbora Peščenica, KLASA:024-08/22-003/734; URBR:251-13-11-11-22-4, donesen  na 12. sjednici Vijeća te predlaže nadležnom gradskom tijelu da 

· razmotri mogućnost revizije rješenja o uspostavi tri parkirna mjesta za invalidne osobe u Galovićevoj ulici kod kbr. 10 i izmjene vremenskog ograničenja parkiranja s 24 h na vrijeme od 7:00 do 18:00 h,

· obavijesti Vijeće o učinjenom.


2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet. 


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je i podržava Zaključak  Vijeća Mjesnog odbora Peščenica, KLASA:024-08/22-003/734; URBR:251-13-11-11-22-9, donesen  na 12. sjednici Vijeća te predlaže nadležnom gradskom tijelu da 

· pokrene postupak izrade geodetskog elaborata izvedenog stanja komunalne infrastrukture u cilju formiranja parcele parka u Ulici Svetice kod kbr. 26 A-B i pokretanja postupka za upis vlasništva Grada Zagreba na dijelu z.k.č. 1945/40 k.o. Grad Zagreb, u naravi dječji park koji sadrži igralište, staze, parkovnu opremu i održavano zelenilo 
te 
· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete. 

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak  Vijeća Mjesnog odbora Peščenica, KLASA:024-08/22-003/734; URBR:251-13-11-11-22-10, donesen  na 12. sjednici Vijeća te predlaže nadležnim gradskim tijelima da 

· poduzmu odgovarajuće aktivnosti sa svrhom pregleda atomskih skloništa i opreme koja se nalazi u istima na području Mjesnog odbora Peščenica,
te 
· obavijesti Vijeće o učinjenom.

2. Ovaj Zaključak dostaviti će se Gradskom uredu za upravljanje imovinom i stanovanje te Gradskom uredu za mjesnu samoupravu, civilnu zaštitu i sigurnost.

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak  Vijeća Mjesnog odbora Peščenica, KLASA:024-08/22-003/734; URBR:251-13-11-11-22-5, donesen  na 12. sjednici Vijeća te predlaže nadležnom gradskom tijelu da 

· razmotri Prometni elaborat Škole za cestovni promet s analizom i idejnim rješenjem prometne regulacije na raskrižju ulica Svetice – Ulice kneza Branimira i ulice Donje Svetice te sukladno istom pristupi izradi novog regulacijskog i organizacijskog rješenja sa svrhom povećanja sigurnosti i protočnosti prometa na ovom raskrižju
te 
· obavijesti Vijeće o učinjenom.

2. Prometni elaborat Škole za cestovni promet o raskrižju ulica Svetice – Branimirova – Donje Svetice je sastavni dio ovog zaključka. 

3. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet,  Odjelu za tehničku regulaciju, sigurnost prometa i sustav javnog parkiranja. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak  Vijeća Mjesnog odbora Peščenica, KLASA:024-08/22-003/734; URBR:251-13-11-11-22-6, donesen  na 12. sjednici Vijeća te predlaže nadležnom gradskom tijelu da 

· izvrši očevid i pokrene postupak za donošenje rješenja o postavljanju prometnog znaka „PJEŠACI NA CESTI“ ili neke druge upozoravajuće oznake za kretanje pješaka na stazi uz nebodere Heinzelova 47A-C, na potezu od Heinzelove prema istoku
te 
· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet,  Odjelu za tehničku regulaciju, sigurnost prometa i sustav javnog parkiranja. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Peščenica, KLASA:024-08/22-003/734; URBR:251-13-11-11-22-8, donesen  na 12. sjednici Vijeća, kojim je Vijeće MO iskazalo nezadovoljstvo negativnim odgovorom Gradskog ureda za obnovu, izgradnju, prostorno uređenje, graditeljstvo, komunalne poslove i promet na zahtjev za postavu uspornika prometa - uzdignutih ploha u ulici Svetice kod kbr. 26C, 28 i 40.
2. Predlaže se nadležnom gradskom uredu da zbog opravdane potrebe još jednom preispita zakonske i tehničke mogućnosti za postavom uspornika prometa/uzdignutih ploha na navedenoj lokaciji za koju Vijeće MO, kao tijelo zaduženo za koordinaciju s građanima,  smatra da je posebno ugroženo s aspekta prometne sigurnosti. 

3. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet,  Odjelu za tehničku regulaciju, sigurnost prometa i sustav javnog parkiranja. 


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Volovčica, KLASA:024-08/22-003/741; URBR:251-13-11-11-22-5, donesen  na 12. sjednici Vijeća te predlaže nadležnom gradskom tijelu da
· izvrši očevid i pokrene postupak za izdavanje rješenja o postavi uspornika – uzdignutih ploha s pješačkim prijelazom u Turopoljskoj ulici kod križanja s Kriškom ulicom (k.č. 2607/1 k.o. Peščenica) 
te
· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet,  Odjelu za tehničku regulaciju, sigurnost prometa i sustav javnog parkiranja. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Volovčica, KLASA:024-08/22-003/741; URBR:251-13-11-11-22-6, donesen  na 12. sjednici Vijeća te predlaže nadležnom gradskom tijelu da
· izvrši očevid i izda suglasnost za postavu zaštitnih klamerica na javnoj zelenoj površini u Ivanićgradskoj ulici ispred kbr. 67-69 
te
· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za komunalne poslove i javne površine, Odjelu za komunalne poslove i zelenilo. 





Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Vukomerec, KLASA:024-08/22-003/852; URBR:251-13-11-11-22-3, donesen  na 11. sjednici Vijeća te predlaže društvu nadležnom za održavanje, izgradnju i razvoj distribucijske mreže da 
· izvrši uklanjanje dijela betonskog stupa električne energije s ceste na samom početku Porečke ulice
te
· obavijesti Vijeće o učinjenom.

2. Ovaj Zaključak dostaviti će se HEP ODS-u d.o.o. – Elektri Zagreb. 


Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak, uvrštava u Plan komunalnih potreba sljedeće:

· MO FERENŠČICA
1. Sadnja živice sa sjeverne i južne strane boćališta i parka za djecu uz prometnice Leprovička i Ivekovićeva.
2. Sanacija/uređivanje nogostupa na istočnoj strani ulice Donje Svetice, uz ogradu OŠ Lotrščak i skladišta Ultra grupe (preko puta Podružnice Zagrebačke ceste).
3. Upuštanje rubnjaka na južnom nogostupu u Ivekovićevoj ulici, od ulice Donje Svetice prema ulici Branka Perice.
4. Postavljanje velikih betonskih kalupa – žardinjera za sadnju stabala u ulicama DOS ban Jelačić i Branka Perice (uz izradu idejnog rješenja).

· MO DONJE SVETICE
1. Uređivanje kolnika u Dugoselskoj ulici 10 – 12 s izlazom na Ulicu grada Vukovara zbog slijevanja vode u podzemne garaže stanara.  
2. Izgradnja parkirališta uz ulicu Donje Svetice sa zapadne strane – na raskrižju Ulice grada Vukovara i ul. D. Svetice odmah nakon trgovine Konzum (južni dio k.č. 4327/3 k.o. Peščenica).
3. Izgradnja parkirališta na raskrižju Oborovske ulice i odvojka ulice Donje Svetice, kod bivšeg prostora Udruge Romska noć. (predlažu se montažne nadzemne garaže) – k.č. 3838/4 k.o. Peščenica.
4. Izgradnja parkirališta pored Kauflanda (između stare Almeria pruge i ulice Donje Svetice) – provjeriti vlasničke odnose i urbanističke planove na tom području (GUP – UPU) – zeleni koridor (podzemne garaže, a iznad zelene površine i igrališta, k.č. 2211/3 k.o. Peščenica. 
5. Izgradnja parkirališta u Dugoselskoj ulici na kbr. 8 i 6,  k.č. 3923, 3924 i 3925 k.o. Peščenica (uz napomenu Vijeća MO za naplatu parkiranja).

· MO KOZARI PUTEVI
1. Uređivanje kolnika i izgradnja javne rasvjete na lokaciji na spoju Žitnjačke ceste s ulicom IV. Kozari put.  
2. Problematika će se rješavati kroz Plan komunalnih aktivnosti Gradske četvrti u narednim razdobljima.
Ad 5.) Prijedlog zaključka o o inicijativi za obnovu i zaštitu oglasnih stupova „Kišobrana“

Predsjednik Vijeća upoznaje vijećnike s inicijativom Centra kulture na Peščenici za obnovu i zaštitu oglasnih stupova „Kišobrana“ koji predstavljaju kulturno dobro i dio su identiteta našeg kvarta. 
Prijedlog zaključka daje se na glasanje te se utvrđuje da je jednoglasno donesen


Z a k l j u č a k
o prijedlogu za obnovu i zaštitu oglasnih stupova „Kišobrana“

1. Vijeće Gradske četvrti Peščenica-Žitnjak, na inicijativu Centra kulture na Peščenici/Centra Knap,  predlaže nadležnim gradskim tijelima da 
pokrenu postupak obnove oglasnih stupova „Kišobrana“ postavljenih 80-tih godina dvadesetog stoljeća  na raznim lokacijama na području GČ Peščenica-Žitnjak i izvrše vraćanje obnovljenih posljednjih pet stupova na izvorne lokacije:
· križanje Ulice grada Vukovara i Ivanićgradske ulice,
· križanje Ivanićgradske i Zapoljske ulice,
· kužni izlaz pothodnika na Borongaju, 
· križanje Donjih Svetica i Nove Branimirove te
· križanje Heinzelove i Nove Branimirove. 

2. Podržava se inicijativa Centra Knap i predlaže da se oglasni stupovi „Kišobrani“ zaštite kao kulturno dobro. 

3. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet i Gradskom zavodu za zaštitu spomenika kulture i prirode.


O b r a z l o ž e nj e
Oglasni stupovi su dizajn umjetnika akademskog kipara Svana (Vuičića) Ridla te su bili postavljani u sklopu uređenja kvarta kroz projekt Urbana kozmetika 1983. Projekt je financirao općinski SIZ za stambeno komunalnu djelatnost te su „Kišobrani“ postali simbol prepoznatljivosti na Peščenici.
Ideja za postavljanje dizajniranih oglasnih stupova proizašla je iz istraživanja koje je provodio Centar kulture, a nakon kojega je započet projekt Urbana kozmetika u koju su bili uključeni stručnjaci iz raznih područja, poput sociologa Fedora Kritovca za teme urbane opreme; potom dipl. ing. šumarstva i parkovnog arhitekta Dragutina Kiša - neprocjenjivog kritičara i kreatora  oblikovanja dječjih igrališta i parkova; kiparice Nada Orel i Milena Lah bile su nadahnuća za urbane intervencije trodimenzionalnih i prostornih postava; teoretičar dizajna Goroslav Keller i industrijski dizajner Vladimir Robotić, Miroslav Jilek, profesor sociologije, bio je značajan za poticanje i unapređenje demokratskog odlučivanja u lokalnim zajednicama. Arhitektica Stanka Mihelić Polić i Goran Popović, profesor komunikologije bili su važna potpora u Općini Peščenica prema političkim strukturama odlučivanja o dodjeli sredstava iz malih komunalnih akcija. Branka Hlevnjak i Vedrana Kršinić, povjesničarke umjetnosti, predstavljale su Centar kulture i izvršavale programe, uključujući konceptualne umjetnike.
Ideja oglasnih stupova-kišobrana bila je proširiti ugođaj gradskog centra do periferije, dakako u novoj interpretaciji ovog izvrsnog dizajnerskog rješenja za plakatiranje, koje izvorno datira još iz 1860-ih.
Zamisao je bila postaviti ove suvremene oglasne stupove-kišobrane prema rješenju Svana Vujičića po cijelom gradu tako da svaka općina (danas kvart) ima drugačiju boju, po čemu bi se prepoznavale općinske zone što, nažalost, Grad nije usvojio.
Preostali oglasni stupovi u lošem su stanju zbog čega je Centar Knap predložio da se oglasni stupovi „Kišobrani“ urede, zaštite i vrate na izvorna mjesta, kako bi činila muzej kvarta na otvorenom i bila dokument vremena i tadašnjih kulturnih strujanja.
Vrlo je važno uzeti u obzir ove činjenice i zaštititi ovaj vrijedni primjer dizajna ranih 80-tih godina kada je kultura u zajednici bila izuzetno razvijena, a oglasni stupovi su svjedoci tog vrijednog razdoblja za razvoj kvarta.

Ad 6.) Izvješća, pitanja i prijedlozi

Predsjednik podsjeća članove Vijeća da su im elektroničkom poštom dostavljene informacije o sastancima koji su se održali, pokrenutim postupcima i odgovorima  pristiglima između dviju sjednica.

Rasprava:
Đurđica Radaković Groš poziva sve vijećnike da se odazovu polaganju vijenaca i svijeća povodom Dana državnosti, 30.5., u 10:00 sati, u spomen na poginule branitelje, u Parku 99. brigade HV. Polaganje će izvršiti hrvatski branitelji iz Udruge socijaldemokrata pa poziva sve da se pridruže.
Antonija Komazlić izvješćuje da je nakon intenzivnih aktivnosti od strane nje i predsjednika Vijeća MO Ferenščica, došlo do konačne potvrde koji su planovi za zelenu česticu Z1 – javni park na području velikog gradilišta firme Pionir - Paron (k.č. 40907 - šetnica) čiji je status bio ugrožen. Čestica je u funkciji javnog parka i prijeko je potreban javni zeleni prostor za stanovnike Ferenščice. Međutim, građevinske firme Pionir i Paron su na susjednim česticama krenule u nastavak višestambene izgradnje te je ovaj zeleni prostor bio ugrožen. Zbog toga je od svih nadležnih gradskih ureda tražena dokumentacija koja je izdana investitoru te je tako pribavljena  lokacijska dozvola i idejno rješenje. U konačnici je održan i sastanak na lokaciji s predstavnicima Parona i Pionira na kojoj je investitor potvrdio da nemaju namjeru na toj lokaciji ništa graditi već to i dalje ostaje javni park. Isto tako, osmislili su idejno rješenje koje su voljni donirati te žele ponudi Gradu da otkupi te čestice. 
[bookmark: _GoBack]Zvonko Dumančić osvrće se na izvješće vijećnice Komazlić, podržava poduzeto i naglašava da pri zaštiti interesa građana Ferenščice ili nekog drugog kvarta, svi članovi vijeća trebaju biti jedinstveni.
Predsjednik Vijeća se slaže i naglašava da su upravo u cilju zaštite interesa građana poduzimane te akcije. Naime, po namjeni u GUP-u investitor na toj parceli ne može ništa graditi, ali bi mogao uređivati park na način da se umanji kvaliteta u smislu zelenila i hlada. Upravo zbog toga neće se dozvoliti da se park uništi i učinit će se sve da se sačuvaju zelene površine koje su toliko vrijedne na tom prostoru. 
Darko Stošić smatra da se uopće nisu trebale izdati dozvole za gradnju prednje tri zgrade i na taj način ošteti park i zaštićena stabla. Šetnica je, kao takva, u funkciji preko 50 godina i treba je formirati kao zasebnu česticu i staviti pod ingerenciju Grada kao dugogodišnjeg korisnika.
Antonija Komazlić odgovara da su investitori već formirali česticu gdje se proteže park i sada licitiraju i pokušavaju  istu prodati Gradu jer znaju da ne mogu ništa graditi gdje je utvrđena namjena Z1. Što se tiče dozvola koje su dobili, ne može se retroaktivno ništa učiniti niti ukinuti dozvole. 
Mario Sobočan, u ime Vijeća MO Resnik, poziva sve vijećnike sutra, u 18:00 sati, na zbor građana  s temom - lokacija za privremeno skladištenje građevinskog otpada na području naselja Resnik. 
Predsjednik Vijeća prihvaća poziv, napominje da će se većina odazvati i ističe da mu je drago da je Vijeće MO Resnik pristalo na prezentaciju koju će o ovoj temi uvodno održati predstavnik izrađivača projekta, kako bi građani mogli čuti o čemu se tu radi i lakše ocijeniti je li taj projekt za njih štetan ili nije.

Nakon završene rasprave, predsjednik zaključuje sjednicu u 18:30 h.



Zapisnik vodila:
Sanja Jančin

